35. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 342 της 30 Απρ./14 Μαΐου 1970 (ΦΕΚ Α'  107) Περί του τρόπου διακανονισμού χρεών εκ προσφυγής αποκαταστάσεως, συνεπεία του Ν.Δ 4546/66. Έχοντες υπόψη: 1)Τας σχετικάς διατάξεις του άρθρ. 67 του υπ’ αριθ. 321/69 Ν.Δ. «περί Κώδικος Δημοσίου Λογιστικού», εν συσχετισμώ προς τας τοιαύτας του Β.Δ.757/1969, 2)τας διατάξεις του άρθρ. 5 του υπ’ αριθ. 4546/1966 Ν.Δ., 3)την υπ’ αριθ. 223/1970 γνωμοδότησιν του Συμβουλίου της Επικρατείας, προτάσει του Ημετέρου Υπουργού των Οικονομικών, απεφασίσαμεν και διατάσσομεν: Άρθρ.1.Ο διακανονισμός των βεβαιωθέντων προ της 24.9.66 και μη εξοφληθέντων μέχρι τούδε χρεών, προερχομένων εκ της αποκαταστάσεως αστών προσφύγων, θα ενεργήται εφεξής κατά τας διατάξεις του παρόντος. Άρθρ.2.-1.Η προβλεπομένη υπό των διατάξεων του άρθρ. 5 του Ν.Δ. 4546/66 μείωσις των βεβαιωθέντων υπέρ Τ.Α.Π.Α.Π. και μη εξοφληθέντων χρεών των αστών προσφύγων, ενεργηθήσεται βάσει αποφάσεως εκδιδομένης υπό των αρμοδίων υπηρεσιών του Υπουργείου Κοινωνικών Υπηρεσιών, εμφαινούσης τα στοιχεία του οφειλέτου, το αρχικώς βεβαιωθέν επ’ ονόματι του ποσόν και το προς μείωσιν τοιούτον. 2.Το οικείον Δημόσιον Ταμείον Εισπράξεως, βάσει της κατά τ’ ανωτέρω αποφάσεως, θα προέλθη δια πράξεως του, κοινοποιουμένης και εις την αρμοδίαν υπηρεσίαν του Υπουργείου Κοινων. Υπηρεσιών, εις την διαγραφήν, εκ της μερίδας του οφειλέτου, της παρεχομένης μειώσεως, την αφαίρεσιν του συνόλου των τυχόν καταβολών από της βεβαιώσεως μέχρι της ημέρας του διακανονισμού, περιλαμβανομένων και των τυχόν προσαυξήσεων εκπροθέσμου καταβολής μετά την 24.9.1966, σημειουμένων τούτων κατά την εκκαθάρισιν υπό του Δημοσίου Ταμείου, την αναγραφήν του τελικού υπολοίπου και τον καθορισμόν του αριθμού των εξαμηνιαίων δόσεων του ούτω οφειλομένου πλέον ποσού, συμφώνως προς τα καθαρισθέντα. Άρθρ.3.-Εν περιπτώσει καθ’ ην το καταβληθέν παρά του οφειλέτου ποσόν είναι μείζον του υπολοίπου, επιστρέφεται υπό του Υπουργείου Κοινων. Υπηρεσιών, οίκοθεν δια τακτικού χρηματικού εντάλματος, ως αχρεωστήτως καταβληθέν με δικαιολογητικόν την ανωτέρω πράξιν διακανονισμού, μόνον εάν τούτο κατεβλήθη μετά την 24.9.1966, άνευ προσαυξήσεων εκπροθέσμου καταβολής, εφ’ όσον αύται υπελογίσθησαν ως κεφάλαιον της οφειλής κατά τον διακανονισμόν. Άρθρ.4.-Τα βεβαιωθησόμενα εφεξής υπέρ Τ.Α.Π.Α.Π., χρέη βεβαιούνται υπό Κεφ. 5. Άρθρ. 1, του Προϋπολογισμού τούτου τα δε ήδη βεβαιωθέντα υπό διάφορα Κεφάλαια και άρθρα, εκτός του υπό Κεφ. 5 Άρθρ. 3, ως και τα βεβαιωθέντα υπό λογαριασμόν «χρέη πληρωτέα εις δόσεις», καταργουμένου τούτου εν προκειμένω, επαναβεβαιούνται οίκοθεν εις το ανωτέρω Κεφ. και άρθρον. Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος. (Αντί της σελ. 358,03) Σελ. 358,03 Τεύχος 385–Σελ. 17 83  Αποκατάστασις Αστών Προσφύγων 35Α.Ζ.α.35 84  Αποκατάστασις Αστών Προσφύγων 35Α.Ζ.α.35 